Diari Oficial de la Generalitat Valenciana


Sumari del DOGV 2759, del 30-05-1996 (1996/838346)

ORDRE de 2 de maig de 1996, de la Conselleria de Cultura, Educació i Ciència per la qual es convoca el X Certamen Juvenil de Poesía Miguel Hernández 1996 de la Comunitat Valenciana.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   2759

Data del DOGV
:   30-05-1996

Secció del DOGV
:   ALTRES DISPOSICIONS

Número del document
:   1996/838346


Data del document
:   02-05-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 2 de maig de 1996, de la Conselleria de Cultura, Educació i Ciència per la qual es convoca el X Certamen Juvenil de Poesía Miguel Hernández 1996 de la Comunitat Valenciana.   
L'article 3 de la Llei de la Generalitat Valenciana 4/1989, de 26 de juny, de l'Institut Valencià de la Joventut, atribueix a aquesta entitat autònoma, entre d'altres, la funció de potenciar la promoció sociocultural de la joventut.  
Per això, i de conformitat amb el que disposa l'article 35 de la Llei de la Generalitat Valenciana 5/1983, de 30 de desembre, del Govern Valencià  
ORDENE  
Primer  
Convocar el X Certamen Juvenil de Poesia Miguel Hernández 1996 de la Comunitat Valenciana, i aprovar les bases per les quals es regirà aquesta convocatòria, com també el model d'instància, que s'inclouen com a annexos I i II a aquesta ordre.  
Segon  
Establir 12 premis per un import global màxim que ascendeix a un milió cinquanta mil pessetes (1.050.000), a càrrec del capítol IV, concepte pressupostari 47.11, línia de subvenció 4.04, del pressupost de l'Institut Valencià de la Joventut per al 1996.  
La quantia de cadascun dels premis serà l'especificada en la base setena de l'annex I a aquesta ordre.  
DISPOSICIONS FINALS  
Primera  
Es delega en el director general de l'Institut Valencià de la Joventut la facultat de concedir aquests premis i se l'autoritza perquè dicte les normes necessàries per al desplegament i l'execució d'aquesta ordre.  
Segona  
Aquesta ordre entra en vigor el mateix dia de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, es podrà interposar recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació d'aquesta ordre en el Diari Oficial de la Generalitat Valenciana. Per a la interposició del recurs serà requisit previ la comunicació a la Conselleria de Cultura, Educació i Ciència, segons el que disposa l'art. 110.3 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 2 de maig de 1996  
El conseller de Cultura, Educació i Ciència,  
FERNANDO VILLALONGA CAMPOS  
ANNEX I  
Bases per a participar en el X Certamen Juvenil   
de Poesia Miguel Hernández 1996   
de la Comunitat Valenciana  
1. Objecte d'aquesta convocatòria  
L'objecte d'aquesta convocatòria és la realització del X Certamen Juvenil de Poesia Miguel Hernández 1996 de la Comunitat Valenciana.   
2. Participants  
2.1. Podran participar en el Certamen Juvenil de Poesia Miguel Hernández 1996, els jóvens residents a la Comunitat Valenciana que el 30 de setembre de 1996 tinguen entre 17 i 26 anys d'edat.  
2.2. Cada participant només podrà presentar una obra.  
2.3. Els autors premiats amb el primer premi de la categoria A d'edicions anteriors no podran participar en la mateixa secció ni categoria en què obtingueren dit guardó.   
2.4. Els guanyadors del primer premi de la categoria B d'edicions anteriors no podran participar en aquest certamen.  
3. Categories  
3.1. S'estableix una secció per cadascuna de les llengües oficials de la Comunitat Valenciana:  
- Valencià  
- Castellà  
3.2. I, en cada secció, s'hi estableixen dues categories:  
- Categoria A: participants amb edats compreses entre els 17 i els 20 anys, ambdues incloses.  
- Categoria B: participants amb edats compreses entre els 21 i els 26 anys, ambdues incloses.  
4. Inscripcions  
4.1. El termini d'inscripció acabarà el dia 30 de setembre de 1996, a les 14h.  
4.2. Les inscripcions, dirigides a l'Institut Valencià de la Joventut i emplenades segons el model que s'adjunta com a annex II a aquesta ordre, podran presentar-se al registre general de l'Institut Valencià de la Joventut (C/ de l'Hospital, 11 i C/ de Jeroni de Monsoriu, 19), al de les unitats territorials de l'Institut Valencià de la Joventut d'Alacant (avinguda Aguilera, 1) i de Castelló (avinguda Germans Bou, 26); als centres d'informació de l'Oficina d'Informació, Iniciatives i Reclamacions de la Generalitat Valenciana, o per qualsevol dels mitjans que preveu l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
4.3. Per a poder participar, caldrà presentar la fitxa d'inscripció correctament emplenada, una fotocòpia del DNI, certificat de residència a la Comunitat Valenciana i un sobre amb l'original i tres còpies del treball presentat. Tant en el sobre com en l'original i les còpies, únicament es farà constar el títol del treball, la categoria i la secció, i no mai el nom de l'autor/a.  
4.4. Si la sol·licitud no reuneix els requisits indicats en el punt 4.3 d'aquesta base o dels expressats en les bases segona i cinquena, la persona interessada disposarà d'un termini de 10 dies per a corregir la manca o presentar els documents preceptius.   
5. Característiques de les obres  
5.1. Les obres hauran de ser inèdites i estar escrites en valencià o castellà, sense limitació quant a estil o temàtica, sempre que es respecten els drets protegits per la Constitució.  
5.2. Per a concursar en la categoria A (de 17 a 20 anys), caldrà presentar tres poemes.  
5.3. Per a concursar en la categoria B (de 21 a 26 anys), caldrà presentar una col·lecció de poemes amb una extensió mínima de 300 versos i, màxima, de 800 versos.  
6. Resolució de la convocatòria  
6.1. Per a l'avaluació dels treballs presentats pels participants, el director general de l'Institut Valencià de la Joventut designarà un jurat que valorarà i seleccionarà els treballs presentats tenint-ne en compte la qualitat, i del qual formaran part:  
- President: el director general de l'IVAJ.  
- Secretari sense vot: un funcionari del Servei de Promoció Juvenil.  
- Vuit vocals nomenats per resolució del director general de l'Institut Valencià de la Joventut.  
Quant al funcionament del jurat seran aplicables, si escau, els articles del 22 al 27 de la Llei 30/92, de 26 de novembre.  
6.2. El jurat examinarà els treballs presentats i, a partir del seu interés quant a valors literaris, el director general de l'Institut Valencià de la Joventut resoldrà la concessió dels premis especificats en la base setena.  
6.3. El lliurament de premis s'efectuarà durant l'acte públic que s'organitze amb aquest motiu i els premis s'abonaran mitjançant xec bancari nominal a les persones interessades.  
6.4. Si en el termini de tres mesos comptadors a partir del dia en què finalitze el termini de presentació d'instàncies no s'aprova la resolució corresponent, s'entendrà que totes les peticions presentades ha estat desestimades.  
7. Premis  
Es concediran premis per un import total d'1.050.000 pessetes, distribuïdes de la manera següent::  
Categoria A (per a cadascuna de les dues llengües):  
- Primer premi: 80.000 pessetes.  
- Segon premi: 60.000 pessetes.  
- Tercer premi: 40.000 pessetes.  
Categoria B (per a cadascuna de les dues llengües):  
- Primer premi: 165.000 pessetes i publicació de la col·lecció de poemes premiats, dins de les col·leccions Anaquel Poesía i Poesia Edicions de la Guerra.  
- Segon premi: 100.000 pessetes.  
- Tercer premi: 80.000 pessetes.  
8. Obligacions dels beneficiaris  
D'acord amb el que disposa l'article 47 de la Llei d'Hisenda Pública de la Generalitat Valenciana, les persones beneficiàries hauran d'acreditar, abans del cobrament del premi corresponent, que estan al corrent de les seues obligacions tributàries i davant de la Seguretat Social.  
9. Promoció dels participants  
L'Institut Valencià de la Joventut es reserva el dret de publicar les dades de la butlleta d'inscripció que considere d'interés per a la promoció dels jóvens creadors.  
10. Acceptació de les bases  
La participació en el certamen comporta la plena acceptació d'aquestes bases.